alexandrainst/scandi-wiki huggingface dataset:
NM i terrengsykling 2010

Norgesmesterskap i terrengsykling 2010 ble avholdt 19-20. juni 2010 i Trondheim, og 22. september i Oppdal.

Maraton
Norgesmesterskapet i maraton ble arrangert 19. juni 2010 i Trondheim. Løypen tilsvarte det av rittet Markatråkket, utvidet med mer terreng. Løypen var på 75 km. Start og mål var ved NTNU Dragvoll. Arrangør var Trondhjems Velocipedklub – TVK.

M Senior
 Lars Ragnar Manengen Lillehammer CK 3:02:40 0:00:00
 Jo Thorson Nordskar Barum OCK/Team United Bakeries 3:07:04 0:04:24
 Lars GRANBERG Vindafjord SK 3:15:50 0:13:10

K Senior
 Linda Wibe Larsen Grimstad SK 3:43:01 0:00:00
 Hanne Trønnes Ottadalen SK 4:02:35 0:19:34
 Borghild Løvset Orkla CK 4:04:49 0:21:48

Rundbane
Norgesmesterskapet i rundbane ble arrangert 20. juni 2010 i Trondheim. Løypen gikk ved Kristiansten Festning. Arrangør var Trondhjems Velocipedklub – TVK.

M Senior
 Ole-Christian Fagerli Raumer Rytter SK 1:53:24 0:00:00
 Ola Kjøren Trondhjems VK/Team Fokus-Danic 1:54:36 0:01:12
 Kristoffer Sommer Wormsen Asker CK 2:01:34 0:08:10

K Senior
 Lene Byberg Bryne CK 1:29:34 0:00:00
 Elisabeth Sveum Raufoss & Gjøvik SK/Hard Rocx 1:31:52 0:02:18
 Heidi Rosasen Sandstø Follo SK 1:35:49 0:06:15

Utfor
Norgesmesterskapet i utfor ble arrangert 20. august 2010 i Oppdal. Arrangør var Oppdal sykkelklubb.

M Senior
 Espen Johnsen Bergen MTB Klubb 4:52.09
 Kristoffer Haugland Bergen MTB Klubb 4:56.46 4.37
 Øyvind Mæhle Fossum Oppdal SK 4:57.38 5.29

K Senior
 Birgitte Løwe Johnsen Hafjell Freeride Klubb  6:43.63
 Silje Katarina Holmsen  Drammen CK  7:18.45 34.82
 Hege Carlsen Oppdal SK  7:19.41 35.78

Referanser

NM i sykling
Terrengsykling
Terrengsykkelritt i Norge
 
Sportsarrangementer i Trøndelag
Sykling i 2010
Magnus Reneflot

Jan Magnus Reneflot (født 23. august 1956) er en norsk naturfotograf, bosatt i Ski utenfor Oslo.

Yrkesmessig har han bakgrunn fra Kodak Norge, der han arbeidet i 28 år. Jobbet blant annet som mellomleder for Kodaks filmlaboratorium og på kundeservice. 

Reneflot er kjent for sine særegne, halvabstrakte bilder, med motiver hentet fra naturen. Han arbeider både med stillbilder og video. Han har laget bildeprogrammer og kortfilmer, og samarbeidet med kjente musikere som Knut Reiersrud og Terje Isungset. I 2017 fikk han endelig gitt ut sin første bok " Fotorefleksjoner" som for det meste inneholder bilder fra kortreiste naturopplevelser.

Hans bilder er publisert i en rekke bøker. Han har hatt separatutstillinger og deltatt på kollektivutstillinger. Han har  en rekke premierte bilder fra fotokonkurranser, som 2. premie og sølv i Nikons internasjonale fotokonkurranse i 2003

Reneflot er med i foreningen Norske Naturfotografer, hvor han også har vært leder (2010).  I 2017 ble han tildelt æresmedlemskap for sitt arbeid for foreningen. Han er også aktiv i Oslo Naturfoto og i BioFoto - der han er æresmedlem. Han er tilknyttet bildebyrået Samfoto.

Reneflot er daglig leder i Norsk NaturfotoFestival AS som er den største festival i sitt slag i Norden. Den ble første gang arrangert i 2014. Gründere for festivalen var Magnus Reneflot og Kjell Sigurd Strandenæs.  Foreningene Biofoto og Norske Naturfotografer er eiere av festivalen.

Utstillinger 
 2006: Kolbotn kulturhus
 2007: Rørosmuseet

Referanser 
<div class="references-small">

Eksterne lenker 
  Reneflots hjemmeside

Norske fotografer
Fødsler i 1956
Solvang aldershjem

Solvang aldershjem er på Eiganesveien 17 i Stavanger, og ble bygget i 1937.

Huset ble tegnet av Gustav W. Helland i 1936.

Huset ble opprinnelig bygget som aldershjem for handelsstanden i byen.

Huset var hovedkvarter for Gestapo i Stavanger. I huset ble fanger avhørt, torturert og drept under krigen. Mellom de som døde der var Solveig Bergslien 25. november 1943. For andre var huset en mellomstasjon før de havnet i en fangeleir.

Etter krigen ble huset tatt i bruk til sitt opprinnelige formål igjen.

Referanser 

Gestapo
Stavangers historie
Gustav Helland
Johny Schleck

Johny Schleck (født 22. november 1942 i Assel), er en tidligere profesjonell landeveissyklist fra Luxembourg. 

Han deltok i Tour de France syv ganger og i 1968 og 1973 var han del av lagene som hjalp henholdsvis Jan Janssen og Luis Ocaña til seier i sammendraget. Hans beste sammenlagtplassering i verdens største sykkelritt var 19. plassen i 1970.

Hans største meritt er seieren på den 12. etappen i Vuelta a España i 1970.
 
I dag er Johny best kjent som faren til to av verdens beste etappesyklister, Fränk og Andy Schleck.

Eksterne lenker 
 

Luxembourgske syklister
Deltakere for Luxembourg under Sommer-OL 1964
Syklister under Sommer-OL 1964
Fødsler i 1942
Plautilla Bricci

Plautilla Bricci (født 13. august 1616 i Roma, død etter 1690) var en  italiensk kunstmaler, billedhugger og arkitekt. Et av hennes få bevarte verk er et sidekapell til kirken San Luigi dei Francesi i Roma.

Litteratur 
 Pericoli Ridolfini, Cecilia (1983): San Luigi dei Francesi – Roma. Bologna: Poligrafici Editoriale.
 Tylenda, Joseph N. (1993): The Pilgrim's Guide to Rome's Principal Churches. Collegeville, Minnesota: The Liturgical Press. ISBN 0-8146-5016-3

Eksterne lenker 
 «Plautilla Bricci: First Woman Known to Practice Architecture» (PDF)
 Plautilla Bricci hos Answers.com

Barokkarkitekter
Italienske arkitekter
Italienske barokkmalere
Italienske billedhuggere
Fødsler i 1616
Dødsfall på 1600-tallet
Premetro

Premetro er en sporvei som går i egen trasé i tunnel, broer eller på bakkeplan. Premetroen er adskilt fra veier og andre former for kollektivtransport. Premetro har mye til felles med undergrunnsbaner, men trafikkeres av sporvogner med luftledning. Premetro-konseptet ble utviklet for å gi sporveien undergrunnsbane-egenskaper uten en komplett ombygging til metrostandard. Flere premetrosystem er bygget slik at de kan konverteres til undergrunnsbane i fremtiden.

Premetro finnes blant annet i Frankrike og Belgia, og er vanlige i Tyskland (Stadtbahn), blant annet i Ruhrområdet. Brussels metro begynte som premetro, men har blitt konvertert til full undergrunnsbane.

Se også
Bybane

Undergrunnsbane
Sporvei
Byrkjelo kraftverk

Byrkjelo Kraftverk er et vannkraftverk ved Byrkjelo i Gloppen kommune i Vestland.

Det er et elvekraftverk og benytter fallet i Myklebustdalselva på 137 meter fra Lonevatnet til Byrkjelo sentrum.

Kraftverket ble bygget i 2007. Det eies av Byrkjelo Kraft AS, bestående av 25 grunneiere og fallrettseiere tilknyttet elva.

I august 2021 kjøpte Småkraft AS alle aksjene i Byrkjelo Kraft AS.

Det er installert tre francisturbiner på tilsammen 13 MW. Midlere årsproduksjon er 60 GWh.

Referanser

Kilder
 
 NVE vannkraftdatabase
 Byrkjelo Kraft betalte 141 prosent skatt (arkiv)

Vannkraftverk i Vestland
Kraftverk i Gloppen
Kraftverk etablert i 2007
Breimsvassdraget
Småkraft AS
Liste over kjente personer fra Gjøvik



Politikere
Johan Castberg (1862-1926), jurist og politiker (Venstre og Arbeiderdemokratene), statsråd
Niels Ødegaard (1892-1976), ordfører (Ap) i 43 år
Harald Ulfert Lied (1927-2002), stortingsrepresentant (H) 1973-1989
Tore Hagebakken (f. 1961), politiker (Ap), stortingsrepresentant  2005-2017
Ketil Kjenseth (f. 1968), politiker V), stortingsrepresentant 2013-202

Kulturpersonligheter
Rolf Bækkelund (f. 1925), dirigent og fiolinist
Sveinung Hovensjø (f. 1950-), gitarist 
Viggo Sandvik (f. 1951), artist, tidligere vokalist i Vazelina Bilopphøggers
Jan Øvland (f. 1958), musiker/sanger
Tom Sterri (f. 1960), teatersjef og skuespiller
Trond Nagell-Dahl (f. 1968), musiker, pianist i Beat for beat på NRK
Jan Erik Larssen (f. 1970), sanger og programleder 
Eli Kristin Hanssveen (f. 1973), sopran ved Den Norske Opera
Martine Kraft (f. 1982), komponist og musiker (hardingfele, nøkkelharpe mm)
Anna of the North (f. 1989), sanger og låtskriver
Nora Foss Al-Jabri (f. 1996), sanger, vinner av Stjernekamp på NRK i 2014

Idrett
Erik Johansen (1940-2000), fotballspiller
Terje Dalby (1944–2006), sportskommentator i NRK
Bent Tomtum (1949–2001), skihopper
Einar Sagstuen (f. 1951), skiløper, OL-deltaker
Erik Røste (f. 1960), tidligere landslagssjef i langrenn
Åge Skinstad (f. 1964), tidl. langrennsløper og sportssjef i Norges Skiforbund
Trond Barthel (f. 1970), stavhopper
Tonje Sagstuen (f. 1971), håndballspiller
Harald Christian Strand Nilsen (f. 1971), alpinist
Tom Henning Hovi (f. 1972), fotballspiller
Else-Marthe Sørlie (f. 1978), håndballspiller
Gro Hammerseng (f. 1980), håndballspiller
Lars Elton Myhre (f. 1984), alpinist, ekspertkmmentator NRK 
Britt Goodwin (f. 1983), håndballspiller 
Ingvild Flugstad Østberg (f. 1990), langrennsløper og fotballspiller
Maren Skjøld (f. 1993), alpinist
Kristian Gamme Ulekleiv (f. 1996), skøyteløper, OL-deltager Beijing 2020￼

Andre
Hans Mustad (1837–1918) fabrikkeier og industribygger
Paul Olaf Bodding (1865–1938), misjonær
Ole Evinrude (1877–1934), norskamerikansk oppfinner av påhengsmotoren
Sverre Braastad (1879–1979), norsk konjakkprodusent
Jørgen Bernhard Rustad (1900–2010), Norges eldste mann (109 år, 249 dager)
Arne Austeen (1911-1945), jagerflyver
Kristine Skjeslien (1913–1990), misjonær og forfatter
Per Arne Dahl (f. 1950), biskop i Tunsberg bispedømme 2014-2018
Kjell Ola Dahl (f. 1958), forfatter
Morten Dæhlen (f. 1959), professor (informatikk)
Hans Olav Lahlum (f. 1973), historiker og forfatter

Gjøvik
Eugène Damaré

Eugène Damaré (født desember 1840 i Bayonne, død 1919 i Paris) var en fransk fløytist og komponist.

Utvalgte verker 
 Fantaisie Sur Yedda, Opus 103
 Feux Follets – Rondo Fantaisie, Opus 378
 Le Bouquet De Roses, Opus 408

Referanser 

Franske komponister
Karl IV av Frankrike

Karl IV (Karl den smukke, fransk Charles IV, Charles le Bel; født 1294, død 1. februar 1328) var konge av Navarra 1322–1328 som Karl I, samt konge av Frankrike 1322–1328. 

Han var tredje sønn av Filip IV av Frankrike og Johanna I av Navarra og dermed bror av Ludvig X av Frankrike og Filip V av Frankrike.

Karl døde av tuberkulose og med han døde også Huset Capets hovedlinje ut.

Ekteskap 
1307: Blanche av Burgund (1296–1326).
1322: Maria av Luxemburg (1305–1324).
1325: Jeanne av Evreux (?–1371).

Barn 
 Philip (1314–22)
 Joan (1315–20)
 Louis (1324)
 Joan (1326–27)
 Marie (1327–41)
 Blanka (1328–1382, gift med hertug Filip av Valois

Referanser

Eksterne lenker 
 
 
  Biografi – Nordisk Familjebok

Franske monarker
Huset Capet
Sykkeldekk

Sykkeldekk er det ytterste kontaktpunktet mellom sykkel og underlag. Det består av en ring med gummi som kan tres på en felg og som oftest fylles med luft under trykk.

Den vanligste type sykkeldekk er pneumatiske versjoner for felger laget for bruk med slanger. På 2000-tallet opplevde pneumatiske slangeløse dekk større utbredelse. Mindre vanlige er gjennomgående gummidekk uten mulighet for luftpåfyll.

Se også
 Liste over sykkeldeler
 Dekk (hjul)
 Kast

Sykkeldeler
Guttorm Granum

Guttorm Granum (født 4. juli 1904 i Vardal, død 14. september 1963) var en norsk politiker som representerte Høyre. Han satt på Stortinget i tre stortingsperioder, den første fra 1950 til 1953, deretter fra 1958 frem til sin død i 1963. Trygve Owren tok over Granums sete etter hans død.

Eksterne lenker 
 

Stortingsrepresentanter fra Høyre
Stortingsrepresentanter for kjøpstedene i Hedmark og Oppland fylker
Stortingsrepresentanter for Oppland
Stortingsrepresentanter 1950–1953
Stortingsrepresentanter 1958–1961
Stortingsrepresentanter 1961–1965
Afghanistans demokratiske watanparti

Afghanistans demokratiske watanparti (engelsk: Democratic Watan Party of Afghanistan, persisk: حزب "وطن" دموکراتیک افغانستان) er et politisk parti i Afghanistan. Det gikk ut av Parcham-fraksjonen tilhørende Afghanistans demokratiske folkeparti. Det ble døpt Watanpartiet («Hjemlandspartiet») i 1990 og fikk sitt nåværende navn i 2002. Den afghanske regjeringen har satt partiet på listen over forbudte politiske partier.

Se også 
Liste over politiske partier i Afghanistan

Eksterne lenker 
 

Politiske partier i Afghanistan
Politiske partier etablert i 1990
Afghanistan
1990-årene i Afghanistan
QR-kode

QR-kode (av Quick Response code) er en mosaikkode som har sitt opphav i Japan i begynnelsen av 1990-årene. Den ble utviklet av det japanske selskapet Denso-Wave i 1994. Det er sikkerhetsrisiko forbundet med bruk av QR-kode, og noen eksperter på IT-sikkerhet benytter derfor konsekvent ikke slike koder.

Bruksområder 
Bruksområdene for QR-koder er ulike for kommersiell og personlig bruk. Siden QR-koden kan lagre et svært stort antall alfanumeriske tegn og kodebildet leses svært hurtig inn, er den svært godt egnet til optisk lesing av data. Et eksempel på slik data er adresse, der mottakerens navn, adresse samt andre data leses inn i løpet av en brøkdel av et sekund.

Lagringskapasitet 
Datakapasitet for QR-kode:
 Kun numeriske maks 7089 tegn 
 Kun alfanumerisk maks 4296 tegn 
 Binær (8 bits) maks 2953 bytes 
 Kanji/Kana maks 1817 tegn

QR-koder benytter Reed–Solomon-feilretting.
 
Feilrettingskapasitet:
 Nivå L 7 % av Reed-Solomon-koder kan bli gjenopprettet. 
 Nivå M 15 % av Reed-Solomon-koder kan bli gjenopprettet.  
 Nivå Q 25 % av Reed-Solomon-koder kan bli gjenopprettet. 
 Nivå H 30 % av Reed-Solomon-koder kan bli gjenopprettet.

Kommersiell bruk 
Dersom et dokument skal sendes til en mottager, der mottageren mest sannsynlig vil komme til å digitalisere dokumentet gjennom skanning, vil QR-kode kunne være en kommunikasjonskanal.

QR-kode som kommunikasjonskanal 
Kommunikasjon består av en sender og en eller flere mottagere. I dette tilfellet kan et dokument sendes digitalt eller skrives ut på papir, der dokumentet gir informasjon til mottageren som skal være til hjelp for arkivering. På denne måten kan mottager, avsender, referanse og eventuelt andre data finnes lesbare for datamaskinen via QR-kode.

Personlig bruk 
Personlig bruk er begrenset til mobiltelefonen, der applikasjoner kjører på mobiltelefonen. QR-kode på mobiltelefonen kan benyttes til å lese data, siden å taste inn en nettadresse på mobiltelefonen er tidkrevende.

Følgende kan leses inn i mobilen:
 Gå til URL angitt i QR-kode
 Ring nummeret, der QR-kode angir nummeret
 Åpne e-postklient, der QR-kode angir mottager
 Sende vCard, der QR-kode angir visittkortdata
 Sende en SMS, der QR-kode angir mottager
 Sende en MMS, der QR-kode angir mottager

Når en QR-kode opprettes kan den eksempelvis legges ved siden av et produkt for å sende brukeren til en web-side som angir mer informasjon om produktet, eller bruksanvisning til hvordan produktet skal anvendes.

Sikkerhetsproblemer ved bruk 

Den som bruker en QR-kode kan ikke være sikker på hva slags side man havner på ved bruk. Om noen som forsøker å svindle dekker til QR-koden på en restaurant, vil brukeren bli ledet til en falsk side, og være utsatt for svindel. IT-sikkerhetsekspert Kai Roer anbefaler derfor at man ikke bruker QR-koder, og han benytter det konsekvent ikke selv.

Se også 
 Data matrix

Referanser

Eksterne lenker 
 
  Norsk Gratis QR-kode-generator
  Googles API for å lage QR-koder ved forespørsel (eksempel som lenker tilbake til denne artikkelen)

Kodesystemer
Oppfinnelser
Filip VI av Frankrike

Filip VI av Frankrike (fransk: Philippe VI de Valois; født 1293, død 22. august 1350) var sønn av Karl av Valois og Margrete av Anjou. Konge av Frankrike 1328–1350. 

Han giftet seg i 1313 med Johanna av Burgund. Etter hennes død i 1348 giftet han seg på nytt med  Blanka av Navarra. Sønnen Johan var fra første ekteskap.

Referanser

Eksterne lenker 
 
 
  Nordisk Familjebok

Franske monarker
Huset Valois
Alantslekta

Alantslekta (Inula) er en stor slekt i kurvplantefamilien med ca. 100 arter totalt. I Norge er det trolig kun krattalant som finnes naturlig, men flere arter som er innførte ugras, eller rømlinger fra hager er funnet.

De er flerårige, mer sjelden toårige, urter med jordstengel. Bladene sitter spredt. Kurvene sitter enkeltvis, eller i halvskjermer eller topper. Blomstene er gule med hunlige tungekroner og tvekjønnede skivekroner. Alant er utbredt i tempererte og subtropiske strøk i den gamle verden.

Flere av artene dyrkes i hager. Små arter brukes i steinbed, mens de store er rabattstauder. Alantrot er en gammel medisinplante.

Arter funnet i Norge 
 Lodnealant Inula britannica L.	
 Ugrasalant Inula conyzae  (Griess.) Meikle 	
 Sverdalant Inula ensifolia L.
 Alantrot Inula helenium L.	
 Krattalant Inula salicina L.

Litteratur

Eksterne lenker 
 
 Den virtuella floran: Krisslor
 Inula i Artsdatabanken

Kurvplantefamilien
Stauder
Kristoffer Stensrud

Johan Kristoffer Cappelen Stensrud (født 11. oktober 1953 i Trondheim, død 18. september 2021) var en norsk aksjeforvalter, gründer  og medeier i Skagenfondene. Han studerte økonomi ved Copenhagen Business School. Han startet sin karriere som sjef analytiker i Børsinformation i 1979. I 1983 ble han porteføljeforvalter i samme selskap. I 1985 ble han analytiker og utenlandsansvarlig i Stafonds, denne jobben hadde han i fire år. I 1990 ble han analyseleder  i  Carnegie-Jensen.  

I 1992 ville vennen Tor Dagfinn Veen kjøpe fondsforvaltningsdivisjonen til SR-bank. Han fikk avslag, og dette førte til Stensrud og Veen ville forsøke å starte et eget fondsselskap. De sendte søknad til Kredittilsynet i september 1993. De fikk tillatelse til å starte i november samme år. Den 1. desember 1993 stiftet han sammen med Veen og Åge K. Westbø Skagen Vekst. Opprinnelig besto fondet av investeringer til et 20-talls stavangerkunder. Kristoffer Stensrud hadde i tillegg til økonomiske utdannelse med seg sin erfaring fra restaurantbransjen. Han ønsket å innføre gjestfrihet i finansbransjen som han hadde som motto fra tidligere yrkeserfaring. Dette sammen med filosofien om de tre U'er. Skagen skulle satse på selskap som var  Undervurderte, Underanalyserte og Upopulære.  

Han ble den første Administrerende direktør i Skagenfondene, en stilling han hadde frem til 2002. Da ble han Investeringsdirektør. Denne stillingen hadde han frem til 2007, da ble han forvalter i vekstmarkedsfondet Skagen Kon-Tiki.

Stensrud startet opp Lervig Aktiebryggeri i 2003, og eier fortsatt 67% av bryggeriet.

Utmerkelser 
 2009 Årets stjerneforvalter i vekstmarkedsfond. Morningstar/Dagens Industri.

Kilder 
 Citywire om Kristoffer Stensrud
 www.morningstar.no om Kristoffer Stensrud

Referanser 

Norske finansgründere
Fødsler i 1953
Hillesøya

Hillesøya er ei øy i Tromsø kommune i Troms og Finnmark.  Hillesøya ligger like vest for Store Sommarøya. Det er broforbindelse mellom disse øyene og bebyggelsen på begge er en del av fiskeværet og tettstedet Sommarøy.

Referanser 

Øyer i Tromsø
Fiskevær i Troms og Finnmark
Bosetninger i Tromsø
Chinatown (San Francisco)

San Franciscos Chinatown er den eldste Chinatown i Nord-Amerika, og er et av «de største kinesiske samfunn utenfor Asia». Siden etableringen i 1840-årene, har det vært svært viktig og innflytelsesrikt i historien og kulturen til etnisk kinesiske innvandrere til USA og Nord-Amerika.

Dagens Chinatown er et resultat av gjenoppbyggingen etter jordskjelvet i 1906. Det gamle Chinatown var lik den øvrige byen, med tradisjonelle Victorianske bygårder. Etter skjelvet tok lokale forretningsfolk initiativ til å gi bydelen nytt liv, og den amerikanske arkitekten Thomas Peterson Ross ble hyret inn til å tegne bydelen. Bygningene er sånn sett en gjenskapning av tradisjonell kinesisk arkitektur.

Referanser

Eksterne lenker 
 
 San Francisco Chinatown
 Chinese Cultural Center
 What Is the Future for San Francisco's Chinese Matriarchs? Pueng Vongs, Pacific News Service. 2005.
 San Francisco Chinatown Events
 San Francisco Chinatown Visitors Guide
 Chinatown history, fra University of California
 San Francisco Chinatowns historie

San Franciscos geografi
Kineserkvarterer
Playing My Game

Playing My Game er et musikkalbum med Lene Marlin, utgitt i 1999. Dette er hennes debutalbum og innholdt superhiten «Unforgivable Sinner».

Sporliste

 «Sitting Down Here»
 «Playing My Game»
 «Unforgivable Sinner»
 «Flown Away»
 «The Way We Are»
 «So I See»
 «Maybe I'll Go»
 «Where I'm Headed»
 «One Year Ago»
 «A Place Nearby»

Eksterne lenker 
 

Debutalbum fra 1999
Lene Marlin-album
Another Day (album)

Another Day er et musikkalbum med Lene Marlin, utgitt i 2003. Dette er hennes første plate på 5 år.

Sporliste

 «Another Day»
 «Faces»
 «You Weren't There»
 «From This Day»
 «Sorry»
 «My Love»
 «Whatever It Takes»
 «Fight Against the Hours»
 «Disguise»
 «Story»

Eksterne lenker 
 

Musikkalbum fra 2003
Lene Marlin-album
Sondu-Miriu vannkraftverk

Sondu-Miriu vannkraftverk med Kiambere-demningen er et vannkraftverk på elva Sondu i  Kenya. Kraftverket har installert 60 MW brutto produksjonseffekt. Anlegget ble påbegynt i 2004 og stod ferdig i 2009. Dette anlegget hadde finansiering fra Japan. 

Utbyggingen vakte sterke reaksjoner, og japanske JBIC trakk tilbake finansieringen i perioden 2001-04.

Eksterne lenker
 Africa Dams Briefing 2010 – International Rivers. Besøkt 23. juli 2010.

Vannkraftverk i Kenya
Demninger i Kenya
2009 i Kenya
Kraftverk etablert i 2009
Demninger fullført i 2009
Diamer Bhasha-demningen

Diamer Bhasha-demningen er en demning med vannkraftverk under bygging i elva Indus i Pakistan. Komplekset skal utbygges nær Chilas og Kohistan i Khyber Pakhtunkhwa. Det er planlagt med en totaleffekt på 4 500 MW, og vil i så fall bli et av Asias største vannkraftverk. Demningen skal bli 272 meter høy, den ble påbegynt i 2009 og skal stå ferdig i 2016. Anlegget vil kunne gi irrigasjon til landruksområder i det nordlige Pakistan.

Eksterne lenker
 Pakistan’s 4,500 MW Diamer Bhasha Dam to be completed by 2016 – Rupee News, 19. juni 2009. Besøkt 23. juli 2010.

Vannkraftverk i Pakistan
Demninger i Pakistan
Khyber Pakhtunkhwa